钦定古今图书集成/方舆汇编/边裔典/第101卷 > 《官属》
## 钦定古今图书集成/方舆汇编/边裔典/第101卷 > 《官属》

国中亦有丞相、将帅、司天等官，其下各设司吏之属，
但名称不同耳，大抵皆国戚为之，否则亦纳女为嫔。
其出入仪从，亦有等级。用金轿扛四、金伞柄者为上金轿扛二、金伞柄者次之，金轿扛一、金伞柄者又次
之，止用一金伞柄者又其次之也。其下者止用一银
伞柄而已，亦有用银轿扛者。金伞柄以上官，皆呼为
“把丁”，或呼“暗丁。”银伞柄者呼为“厮辣的伞”，皆用中国
红绢为之，其裙直拖地。油伞皆以绿绢为之，裙却短。